Document ID: /roh_data/filtered/fineweb-2-filterrobots_roh.jsonl.gz/70919

Ir cun velo na duai betg pli esser gratuit en Svizra. Quai pretendan passa 40 politicras e politichers da trais partidas en ina moziun. Velocipedists duajan vegnir tractads tuttina sco automobilists u passagiers da trens e perquai sa participar als custs per sendas da velo ed ulteriura infrastructura. Da quest avis è il cusseglier naziunal da la PPS, Benjamin Giezendanner en la «SonntagsZeitung». Concret pretenda el ina taxa da 20 francs per velo ed onn.
Aspect da segirezza sco cunterargument
Tenor il president da «Pro Velo» e cusseglier naziunal da la PS, Matthias Aebischer, profiteschian però tuts da las sendas da velo. Sch’il traffic da velo vegnia separà dal traffic motorisà, augmentia quai numnadamain la segirezza da tuts participants al traffic.